b'\n_START_ARTICLE_\nAndrea Arce\n_START_PARAGRAPH_\nSi Andrea Vitan Arce ay naging guro at punungguro sa mga paaralang bayan sa Maynila nang humigit-kumulang sa dalawampung taon. Nagsimula siyang magsulat noong taong 1903. Isa siya sa mga kababaihang naging bahagi ng mga kilusang makabayan. Bilang manunulat, nagtagumpay siya sa timpalak sa maikling kuwento ng lingguhang Liwayway noong 1936._NEWLINE_Ang kanyang maikling kuwentong Dakilang Kabayanihan ay kasama sa katipunan ng 50 Kuwentong Ginto ng 50 Batikang Kuwentista na pinamatnugutan ni Pedrito Reyes._NEWLINE_Si Andrea Arce ay isinilang noong ika-30 ng Nobyembre, 1885 at binawian ng buhay noong 30 Abril 1937 sa gulang na 52.'